**МЕТОДИКА ЗА ОЦЕНКА НА ОФЕРТИТЕ**

Процедура за възлагане на обществена поръчка с предмет: **„Извънгаранционно поддържане на специализирано оборудване на ИА „Борба с градушките“, включваща 2 обособени позиции, както следва: 1. Извънгаранционно поддържане на двудиапазонни доплерови метеорологични радари, работещи под система ИРИС; 2. Извънгаранционно поддържане на технически средства, на системите и продуктите за управление на стрелба с противоградови ракети, на кодирани телеметрични мрежи и мрежи за гласови данни“.**

Възложителят ще определи изпълнителя на настоящата обществена поръчка по двете обособени позиции въз основа на икономически най-изгодна оферта по критерий „оптимално съотношение качество/цена. До оценка се допускат само офертите, които отговарят на изискванията на възложителя. Методиката за оценка на офертите ще се прилага за всяка от двете обособени позиции.

Класирането на участниците се извършва на база получената от всяка оферта „Комплексна оценка” – (КО) като сума от индивидуалните оценки по определени предварително показатели, както следва.

|  |  |  |  |
| --- | --- | --- | --- |
| **Показател – П**  (наименование) | **Относителна тежест** | **Максимално възможен брой точки** | **Символично обозначение на точките по показателя** |
| **1** | **2** | **3** | **4** |
| 1. Предложена цена – П1 | 40 | 100 | Ц |
| 2. Срок за изпълнение на дейностите преди началото на активен сезон – П2 | 30 | 100 | С1 |
| 3. Срок за отстраняване на отклонения след началото на активния сезон – П3 | 30 | 100 | С2 |

**Показателят „Предложена цена“ се отнася за предложената цена за изпълнение на услугата без ДДС.**

Точките по показател П1 – „Предложена цена“ се определят по следната формула:

П1 = , където:

Цмин. е най-ниската предложена цена от участник в процедурата;

Цх е цената за изпълнение на услугата, предложена от конкретния участник.

**Показателят „Срок за изпълнение на дейностите преди началото на активен сезон“ се отнася за срока за изпълнение на дейностите преди откриване на активния сезон за противоградова защита, посочени в техническите спецификации, като същия започва да тече от датата на подписване на договора.**

**ВАЖНО: Участниците трябва да предложат срок за изпълнение на дейностите преди началото на активен сезон в дни (посочен в цели числа), като той не може да бъде по-дълъг от 30 календарни дни и по-кратък от 10 календарни дни.**

**Участник предложил срок за изпълнение на дейностите преди началото на активен сезон по-дълъг от 30 календарни дни и/или по-кратък от 10 календарни дни, ще бъде отстранен от процедурата.**

Точките по показател П2 – „Срок за изпълнение на дейностите преди началото на активен сезон“ се определят по следната формула:

П2 = , където:

С1мин. е най-краткият срок, предложен от участник в процедурата;

С1х е срокът, предложен от конкретния участник.

**Показателят „Срок за отстраняване на отклонения след началото на активния сезон“ се отнася за срока за отстраняване на отклонения от нормалните показатели и работни характеристики на специализираното оборудване на ИА „Борба с градушките“, описано в техническите спецификации. Срокът започва да тече от датата на уведомяване от страна на възложителя, извършено по начин, доказващ получаването.**

**ВАЖНО: Участниците трябва да предложат срок за отстраняване на отклонения след началото на активния сезон в дни (посочен в цели числа), като той не може да бъде по-дълъг от 15 календарни дни** **и по-кратък от 3 календарни дни.**

**Участник предложил срок за отстраняване на отклонения по-дълъг от 15 календарни дни** **и/или по-кратък от 3 календарни дни ще бъде отстранен от процедурата.**

Точките по показател П3 – „Срок за отстраняване на отклонения след началото на активния сезон“ се определят по следната формула:

П3 = , където:

С2мин. е най-краткият срок, предложен от участник в процедурата;

С2х е срокът, предложен от конкретния участник.

Комплексната оценка се изчислява по следната формула:

**КО = 0,40 х П1 + 0,30 х П2 + 0,30 х ПЗ**

Класирането на участниците се извършва в низходящ ред на получената комплексна оценка, като на първо място се класира офертата с най-висока оценка.

Максималната комплексна оценка, която може да получи участник е 100 точки.

**При изчисляването на всички стойности по горепосочените формули, резултатите се закръгляват до третия знак след десетичната запетая.**

Методиката за оценка на офертите се прилага и за двете обособени позиции.

Съгласувал:

Михаил Терзиев – главен директор на главна дирекция ТИО

Изготвил:

Цветелина Димитрова – началник на отдел ИО в главна дирекция ТИО